Πέτρος Πετράκης

Ο Πέτρος Πετράκης, ήταν Έλληνας πρώην διεθνής καλαθοσφαιριστής. Αγωνιζόταν στη θέση του σούτινγκ γκαρντ και φόρεσε τη φανέλα του Άρη Θεσσαλονίκης, του Τρίτωνα Αμαρουσίου και της ΑΕΚ, ενώ αγωνίστηκε σε δέκα παιχνίδια με την Εθνική Ελλάδος.

Καριέρα
Άρης
Ο καταγόμενος από την Κρήτη, Πέτρος Πετράκης, γεννήθηκε στη Θεσσαλονίκη το 1936 και εντάχθηκε στο τμήμα καλαθοσφαίρισης του Άρη το 1951. Έγινε βασικό μέλος των "κίτρινων" το 1954, χρονιά κατά την οποία αποφοίτησε από το δεύτερο γυμνάσιο αρρένων Θεσσαλονίκης, ενώ το 1955 κατέκτησε τη δεύτερη θέση με την ομάδα της Θεσσαλονίκης στο διεθνές τουρνουά του Βιαρέτζιο.

Το 1957, αγωνίστηκε με την πανεπιστημιακή Ομάδα Στέλλα Ατζούρα της Ρώμης.

Ο Άρης κατέκτησε το πρωτάθλημα Θεσσαλονίκης του 1958,Εφημερίδα Μακεδονία, 20/5/1958, Σελίδα: 4 με αποτέλεσμα να προκριθεί στην τελική φάση του πανελλήνιου πρωταθλήματος μετά από εννέα χρόνια. Ο Πετράκης σημείωσε 80 πόντους σε 6 αγώνες, βοηθώντας την ομάδα του να κατακτήσει τη δεύτερη θέση.Εφημερίδα Μακεδονία, 8/7/1958, Σελίδα: 4

Την επόμενη χρονιά, οι "κίτρινοι" επανέλαβαν την προσπάθεια τους στη διεκδίκηση του πρωταθλήματος, χάνοντας τον τίτλο σε αγώνα μπαράζ με την ομάδα του ΠΑΟΚ, όπου ηττήθηκε με 58-66.Εφημερίδα Μακεδονία, 11/8/1959, Σελίδα: 4 Ο Πετράκης σημείωσε 50 πόντους σε 4 αγώνες, όπως και 45 πόντους στους δύο αγώνες μπαράζ με τον Σπόρτιγκ και τον ΠΑΟΚ.

Τρίτων και Εθνική ομάδα
Το 1959 μεταγράφηκε στην ομάδα του Τρίτωνα Αμαρουσίου και ξεκίνησε τη στρατιωτική του θητεία, αγωνιζόμενος και στην εθνική Ενόπλων. Με την ομάδα του Τρίτωνα ισοβάθμησε στην κορυφή του ελληνικού πρωταθλήματος του 1962 με τον Παναθηναϊκό, το Ανατόλια και τον Ηρακλή, κατακτώντας την τρίτη θέση μετά από αγώνες μπαράζ.Εφημερίδα Ελευθερία, 17/7/1962, Σελίδα: 4Εφημερίδα Ελευθερία, 21/8/1962, Σελίδα: 4

Την επόμενη χρονιά, ο Τρίτωνας κατέλαβε τη δεύτερη θέση του πανελλήνιου πρωταθλήματος, νικώντας στην τελευταία αγωνιστική τον Παναθηναϊκό με 99-87.Εφημερίδα Μακεδονία, 6/8/1963, Σελίδα: 4

Παράλληλα, ο Πετράκης πραγματοποίησε δέκα συμμετοχές με την Εθνική Ελλάδος ανδρών, με κορυφαία του εμφάνιση στη φιλική νίκη κατά της εθνικής Τυνησίας με 44-80 στην Τύνιδα, στις 3 Ιουνίου 1961, όπου σημείωσε 17 πόντους.ΦΙΛΙΚΟΣ 03-06-1961 / ΤΥΝΙΔΑ ΕΛΛΑΔΑ 80 - 44 ΤΥΝΗΣΙΑ

ΑΕΚ
Το καλοκαίρι του 1964, ο Πετράκης αγωνίστηκε στη Γενεύη και στη συνέχεια υπέγραψε στην ομάδα της ΑΕΚ, με την οποία κατέκτησε το πρωτάθλημα Ελλάδας του 1965.Εφημερίδα Μακεδονία, 3/9/1965, Σελίδα: 7

Την επόμενη χρονιά, η ΑΕΚ κατέκτησε εκ νέου το ελληνικό πρωτάθλημα και κατέλαβε την τέταρτη θέση στο κύπελλο πρωταθλητριών Ευρώπης.Champions Cup 1965-66 - Linguasport

Η ΑΕΚ παρέμεινε στη δεύτερη θέση του πρωταθλήματος το 1967, επιστρέφοντας στους τίτλους το 1968, κατακτώντας το πρωτάθλημα αλλά και το κύπελλο Κυπελλούχων Ευρώπης, νικώντας τη Σλάβια Πράγας με 89-82, στις 4 Απριλίου 1968.1968, η ΑΕΚ κατακτά το κύπελλο κυπελλούχων Ευρώπης και το αφιερώνει στον αθλητή της που πέθανε από καρκίνο...

Ο Πετράκης ήταν επιχειρηματίας και έζησε με τη σύζυγο του Μαριλίζ, με την οποία έχει τρία παιδιά. Απεβιωσε στις 23 Ιουνίου 2016.

Διακρίσεις
Άρης
 Δευτεραθλητής Ελλάδας: 1958, 1959
 Πρωταθλητής Θεσσαλονίκης: 1958

Τρίτων Αμαρουσίου
 Δευτεραθλητής Ελλάδας: 1963
 Τριταθλητής Ελλάδας: 1962

ΑΕΚ
 Πρωταθλητής Ελλάδας: 1965, 1966, 1968
 Δευτεραθλητής Ελλάδας: 1967
 Κυπελλούχος Ευρώπης: 1968

Παραπομπές

Πηγές
 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 Πετράκης Πέτρος - Σ.Π.Α.Κ.Ε

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Τρίτωνα Αθηνών
Κατηγορία:Σούτινγκ γκαρντ